Tot U Koninkryk: Openbaring#107: Openbaring 21: Die nuwe ewige orde
Openbaring#107: Openbaring 21: Die nuwe ewige orde
In hierdie hoofstuk lees ons van ŉ nuwe hemel, ŉ nuwe aarde, ŉ nuwe stad op die nuwe aarde, ŉ nuwe samelewing en ŉ nuwe lewe.
Op 19: Die slag van Armagéddon: Lees hier
Op 19: Die Antichris en die valse profeet geoordel: Lees hier
Op 20: Die eerste 75 dae ná die dag van wederkoms van Jesus Christus: Lees hier
Op 20: Al die profesië van die profete van ouds word vervul: Lees hier
Die Messiaanse koninkryk
Op 20: Die duisendjaar- vrederyk: Lees hier
Op 20: Satan word gedurende die duisendjaar- vrederyk gebind: Lees hier
Op 20: Die twee opstandings: Lees hier
Op 20: Die Opstanding van die Regverdiges: Lees hier
Op 20: Die Gog en Magog is die laaste opstand teen God: Lees hier
Op 20: Die groot wit troon oordeel: Lees hier
Die nuwe ewige orde
Op 21: Die nuwe ewige orde: Lees hier
Openbaring 21 begin met die woorde en ek het ŉ nuwe hemel en ŉ nuwe aarde gesien, want die eerste hemel en die eerste aarde het verbygegaan.
Dit impliseer die vernietiging van die ou, bestaande orde en die vestiging deur ŉ skeppingsdaad van God, ŉ nuwe ewige orde.
Hierdie hoofstuk toon aan ons God se nuwe skepping, ŉ vervulling van die profesie van Jesaja 65:17-18: Want kyk, Ek skep nuwe hemele en ŉ nuwe aarde, en aan die vorige dinge sal nie gedink word en hulle sal in die hart nie opkom nie. Maar wees julle bly en juig vir ewig oor wat Ek skep, want kyk, Ek skep Jerusalem om te juig, en sy mense om bly te wees.
Alles sal nuut wees.
Ook in die Nuwe Testament het ons die belofte van ŉ nuwe orde.
Die apostel Petrus skrywe in sy tweede sendbrief: Maar ons verwag volgens sy belofte nuwe hemele en ŉ nuwe aarde, waarin geregtigheid woon (2 Pet. 3:13).
In hierdie Godgewilde nuwe bedeling sien ons die vestiging van ŉ ewige koninkryk en ewige trone.
Die Here God die Almagtige, die Vader van die heerlikheid en die Lam het albei hul woning vir ewig by die mens op die nuwe aarde.
Die aarde soos wat ons dit nou ken, sal nie vir ewig voortduur nie, ná die finale oordeel (Op. 20:11-15) skep God ŉ nuwe aarde (Rom. 8:18-22; 2 Pet. 3:7- 13).
Dit sal dan die vervulling wees van God se belofte aan die profete (Jes. 65:17; 66:22).
Christus noem hierdie gebeurtenis “die wedergeboorte” van die aarde (Matt. 19:28), Petrus verduidelik dit as die reiniging en die vernuwing van die eerste aarde wat nou verbygegaan het (2 Pet. 3:10-13).
Die aarde sal nou vry van die vloek wees (Gen. 3:17; Op. 22:3).
Daar is duidelike, parallelle ooreenkomste tussen die Genesis-verslag en die boek Openbaring.
Wat in Genesis begin is, word tot volkomenheid en volmaaktheid gebring in die slothoofstukke van die Openbaring gegee aan Johannes.
Hemel en aarde geskape (1:1) Nuwe hemel en aarde (21:1)
Son geskape (1:16) Son nie nodig nie (21:23)
Die nag gevestig (1:5) Geen duisternis nie (22:5)
Die see geskape (1:10) Geen see nie (21:1)
Droefheid, geween en pyn (3:16) Geen droefheid, geween (21:4)
Moeite (3:16) Moeite opgehef (21:4)
Die aarde vervloek (3:17) Die vloek opgehef (22:3)
Die dood as straf (2:17, 3:19) Geen dood meer nie (21:4)
Die mens verdrywe van die Die mens het vir ewig toegang
boom van die lewe (3:22-24) tot die boom van die lewe (22:2)
Volgende: Openbaring 21: Die die nuwe hemel, aarde en Jerusalem vanuit die hemel: Lees hier
Posted by Wieger at 13:42